
                                                                                                                       PRIMAR 
                                                                                                                    POPESCU CONSTANTIN
CAIET DE SARCINI
SERVICII DE ELABORARE D.A.L.I., EXPERTIZĂ TEHNICĂ, AUDIT ENERGETIC ȘI STUDII DE TEREN
pentru obiectivul de investiții:
„ RENOVAREA, MODERNIZAREA ȘI DOTAREA IMOBILULUI DESTINAT SPRIJINIRII VICTIMELOR VIOLENȚEI DOMESTICE DIN ORAȘUL TURCENI”
BENEFICIAR
U.A.T. ORAȘUL TURCENI, JUDEȚUL GORJ
2026
CAPITOLUL 1 – INFORMAȚII GENERALE
1.1. Denumirea și obiectul achiziției
Servicii de elaborare a documentației tehnico-economice și a studiilor necesare pentru realizarea investiției   „ Renovarea, modernizarea și dotarea imobilului destinat sprijinirii victimelor violenței domestice din Orașul Turceni”, respectiv:
· elaborare Documentație de Avizare a Lucrărilor de Intervenții (D.A.L.I.);
· elaborare expertiză tehnică a construcției existente, inclusiv concluzii și recomandări privind intervențiile necesare;
· elaborare audit energetic și documente aferente performanței energetice, potrivit legislației aplicabile;
· elaborare studiu geotehnic, dacă este necesar pentru soluțiile de intervenție propuse;
· elaborare studiu topografic și obținerea vizei O.C.P.I. GORJ, după caz;
· elaborare relevee, planuri, documentații tehnice de specialitate și documentații pentru obținerea avizelor/acordurilor solicitate prin Certificatul de urbanism;
· fundamentarea rezonabilității costurilor și întocmirea documentelor suport necesare corelării devizului general cu bugetul cererii de finanțare;
· integrarea cerințelor privind accesibilitatea, eficiența energetică, securitatea la incendiu, adaptarea la schimbările climatice și principiul DNSH, în limitele atribuțiilor proiectantului.
1.2. Autoritatea contractantă
U.A.T. ORAȘUL TURCENI, JUDEȚUL GORJ.
1.3. Cadrul de finanțare
Programul Incluziune și Demnitate Socială 2021–2027 (PoIDS), Prioritatea P08 – Servicii sociale și de suport acordate altor grupuri vulnerabile, Acțiunea 8.2 – Servicii integrate pentru alte categorii de grupuri vulnerabile (FEDR, FSE+), apelul „Centre multifuncționale pentru protejarea și reintegrarea socială a victimelor violenței domestice”, precum și bugetul local al Orașului Turceni pentru cofinanțare și/sau cheltuieli neeligibile, după caz.
1.4. Cadrul legal și tehnic principal
· H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
· Legea 169/2026 privind Codul Amenajării Teritoriului, Urbanismului și Construcțiilor(CATUC)
· Legea nr. 372/2005 privind performanța energetică a clădirilor, republicată, cu modificările și completările ulterioare;
· Legea nr. 98/2016 privind achizițiile publice și H.G. nr. 395/2016, cu modificările și completările ulterioare;
· Legea nr. 273/2006 privind finanțele publice locale, cu modificările și completările ulterioare;
· Ghidul Solicitantului – Condiții Specifice „Centre multifuncționale pentru protejarea și reintegrarea socială a victimelor violenței domestice”, anexă la Ordinul ministrului investițiilor și proiectelor europene nr. 1042/2026;
· Ghidul Solicitantului – Condiții Generale aferent Programului Incluziune și Demnitate Socială 2021–2027 și toate actele normative, prescripțiile tehnice și standardele în vigoare aplicabile obiectivului.
1.5. Valoarea estimată a serviciilor
Valoarea estimată a contractului de servicii va fi stabilită prin Nota justificativă privind estimarea valorii care este anexa la caietul de sarcini.

1.6. Cod CPV
71322100-2 – Servicii de estimare pentru lucrări publice.
1.7. Situația existentă și justificarea investiției
imobilul propus pentru realizarea investiției este o construcție existentă, parter, situată în Orașul Turceni, str. Sf. Nicolae nr. 178, identificată prin nr. cadastral 39588, CF nr. 39588 Turceni. Releveul disponibil indică o suprafață utilă totală de 86,5 mp, organizată în prezent în încăperi cu funcțiuni de tip birou/sală de ședință și holuri. Construcția a fost realizată în jurul anului 1975 și prezintă în prezent un grad de uzură fizică specific vechimii sale și perioadei îndelungate de exploatare. La nivelul clădirii sunt observabile degradări și deficiențe ale tâmplăriei exterioare și interioare, șarpantei și învelitorii, finisajelor interioare și exterioare, precum și ale unor elemente aferente amenajărilor exterioare. Clădirea nu beneficiază de termoizolație corespunzătoare a anvelopei, fapt ce conduce la un nivel redus de eficiență energetică și la pierderi semnificative de energie. De asemenea, sistemul de colectare și evacuare a apelor pluviale este necorespunzător, fiind necesară refacerea sau modernizarea acestuia pentru protejarea construcției împotriva infiltrațiilor și degradărilor asociate umidității.

Din punctul de vedere al utilităților, imobilul nu este racordat la rețeaua publică de alimentare cu apă și canalizare și nu dispune de grup sanitar interior, aspecte incompatibile cu funcțiunea socială propusă și care impun realizarea lucrărilor necesare pentru asigurarea condițiilor minime de igienă, sănătate și confort. În acest sens, va fi necesară analizarea și proiectarea soluțiilor tehnice pentru racordarea la rețelele de apă și canalizare, realizarea instalațiilor sanitare interioare și amenajarea grupurilor sanitare, inclusiv cu respectarea cerințelor de accesibilitate pentru persoanele cu dizabilități.

Totodată, se impune verificarea și, după caz, modernizarea instalațiilor electrice, termice și a celorlalte instalații aferente clădirii, astfel încât acestea să corespundă noii funcțiuni și cerințelor legale aplicabile. Amenajările exterioare și elementele de acces vor necesita, de asemenea, intervenții pentru asigurarea unor condiții corespunzătoare de siguranță, accesibilitate și funcționare.

Obiective generale preconizate a fi atinse prin realizarea investiției:

– reabilitarea,modernizarea si dotarea în vederea funcționării unui centru multifuncțional specializat;

– asigurarea unor condiții adecvate de protecție, siguranță, intimitate, cazare temporară și recuperare pentru victimele violenței domestice și minorii aflați în îngrijirea acestora;

– crearea condițiilor necesare furnizării de servicii de consiliere psihologică, psiho-socială, juridică, vocațională, orientare și sprijin pentru reintegrarea socio-profesională;

Nivelul de echipare tehnico-edilitară a zonei și posibilități de asigurare a utilităților:
Imobilul este în prezent branșat la rețeaua de alimentare cu energie electrică și la rețeaua de gaze naturale. Alimentarea cu apă se realizează dintr-un puț propriu (fântână) existent pe amplasament. În zonă există rețele publice de alimentare cu apă și canalizare, fiind posibilă racordarea imobilului la acestea în cadrul investiției. Pentru noua funcțiune se va analiza și, după caz, se va realiza racordarea la rețeaua publică de apă și canalizare, precum și modernizarea instalațiilor interioare aferente. Existența, capacitatea și condițiile tehnice de racordare la rețelele edilitare vor fi verificate de proiectant și confirmate prin avizele operatorilor de utilități, iar soluțiile vor fi dimensionate în funcție de cerințele funcționale ale obiectivului de investiții

1.8. Situația propusă
Se propun renovarea, modernizarea și dotarea construcției existente, în vederea adaptării acesteia la cerințele funcționale, tehnice și de calitate specifice noii destinații, cu respectarea reglementărilor urbanistice și a legislației aplicabile. Viitorul centru va fi proiectat pentru a permite funcționarea serviciului social de tip „Centru de recuperare pentru victimele violenței domestice”, cod 8790CR-VD-II. Soluția funcțională va fi stabilită de proiectant prin raportare la capacitatea posibilă a clădirii și la standardele aplicabile, urmărind cel puțin: spații de cazare, spații de consiliere și management de caz, spații administrative, grupuri sanitare suficiente și accesibile, spații de preparare/servire a hranei ori oficiu, spații de depozitare/igienizare și spații tehnice, după caz.
Categoriile de lucrări care vor fi analizate și fundamentate prin D.A.L.I. includ, fără a se limita la:

– reparații/înlocuiri la șarpantă și învelitoare, în funcție de concluziile expertizei;

– reparații ale fațadelor, soclului, tencuielilor și finisajelor interioare și exterioare;

– reconfigurări interioare neportante și/sau intervenții structurale, numai în baza expertizei tehnice;

– modernizarea instalațiilor electrice, sanitare, termice, de ventilare/climatizare și, după caz, realizarea instalațiilor specifice securității la incendiu;

– înlocuirea/modernizarea tâmplăriei și îmbunătățirea performanței energetice a anvelopei, conform auditului energetic;

– amenajarea acceselor și circulațiilor, inclusiv rampă/soluții pentru accesibilizarea persoanelor cu dizabilități, grup sanitar adaptat, lățimi de uși și alte elemente impuse de NP 051-2012;
– reparația/amenajarea trotuarelor, aleilor, acceselor și a incintei, în măsura necesară funcționării și siguranței centrului;

– dotarea cu mobilier și echipamente adecvate serviciilor sociale, securității beneficiarilor și desfășurării activităților de consiliere și recuperare;

– măsuri de eficiență energetică și adaptare la schimbările climatice; pentru investițiile finanțate prin apel nu vor fi propuse ca eligibile sisteme de încălzire bazate pe combustibili fosili.

CAPITOLUL 2 – OBIECTUL CONTRACTULUI
2.1. Obiectivul general
Obiectivul contractului îl reprezintă elaborarea unei documentații tehnico-economice complete, coerente și eligibile, care să fundamenteze investiția „Renovarea, modernizarea și dotarea imobilului destinat sprijinirii victimelor violenței domestice din Orașul Turceni”, să permită aprobarea indicatorilor tehnico-economici și să poată fi utilizată în cadrul cererii de finanțare și în etapele ulterioare ale investiției.
2.2. Obiective specifice ale serviciilor
· evaluarea stării tehnice și energetice a clădirii existente și identificarea deficiențelor;
· stabilirea a minimum două scenarii/opțiuni tehnico-economice și fundamentarea soluției optime;
· definirea lucrărilor de intervenție necesare pentru îndeplinirea cerințelor funcționale ale centrului;
· determinarea indicatorilor tehnico-economici și a duratei estimate de execuție;
· întocmirea devizului general și a devizelor pe obiect, cu delimitarea clară a cheltuielilor eligibile și neeligibile;
· respectarea plafonului maxim eligibil de 1.400 euro/mp suprafață construită desfășurată, inclusiv TVA, pentru reabilitare/modernizare/extindere, conform Ghidului; depășirile vor fi evidențiate ca neeligibile;
· fundamentarea costurilor pe baza unor surse verificabile și documentarea rezonabilității acestora;
· corelarea soluției tehnice cu cerințele de accesibilitate, eficiență energetică, securitate la incendiu și funcționare a serviciilor sociale;
· pregătirea documentelor tehnice și a informațiilor necesare obținerii avizelor și acordurilor solicitate prin Certificatul de urbanism.
2.3. Cerințe specifice rezultate din Ghidul Solicitantului
· Investiția va fi concepută pentru a permite funcționarea serviciului social de tip „Centru de recuperare pentru victimele violenței domestice”, cod 8790CR-VD-II.
· În toate spațiile va fi asigurată accesibilitatea persoanelor cu dizabilități, inclusiv prin echipamentele și amenajările necesare.
· Pentru clădirile/intervențiile pentru care cerința este aplicabilă, soluția va urmări cel puțin standardul nZEB și cerințele Legii nr. 372/2005.
· Nu se vor propune ca eligibile sisteme de încălzire bazate pe combustibili fosili, întrucât cheltuielile aferente achiziționării și punerii lor în funcțiune nu sunt eligibile în cadrul apelului.
· Proiectarea va respecta standardele minime de calitate aplicabile serviciilor sociale, normativul NP 051-2012 și toate cerințele tehnice de securitate la incendiu.
· Documentația tehnico-economică va menționa durata estimată de execuție a obiectivului de investiții, exprimată în luni.
· Devizul general va fi întocmit conform H.G. nr. 907/2016 și va fi corelat integral cu bugetul proiectului; eventualele costuri neeligibile sau depășiri ale plafoanelor vor fi evidențiate distinct.
· Documentația va integra, după caz, analiza privind vulnerabilitatea la schimbările climatice și măsurile de imunizare la schimbările climatice.
CAPITOLUL 3 – CONTINUTUL CADRU  AL D.A.L.I. 

A. PIESE SCRISE

1. Informaţii generale privind obiectivul de investiţii

1.1. Denumirea obiectivului de investiţii

1.2. Ordonator principal de credite/investitor

1.3. Ordonator de credite (secundar/terţiar)

1.4. Beneficiarul investiţiei

1.5. Elaboratorul documentaţiei de avizare a lucrărilor de intervenţie

2. Situaţia existentă şi necesitatea realizării lucrărilor de intervenţii

2.1. Prezentarea contextului: politici, strategii, legislaţie, acorduri relevante, structuri instituţionale şi financiare

2.2. Analiza situaţiei existente şi identificarea necesităţilor şi a deficienţelor

2.3. Obiective preconizate a fi atinse prin realizarea investiţiei publice

3. Descrierea construcţiei existente

3.1. Particularităţi ale amplasamentului:

a) descrierea amplasamentului (localizare - intravilan/extravilan, suprafaţa terenului, dimensiuni în plan);

b) relaţiile cu zone învecinate, accesuri existente şi/sau căi de acces posibile;

c) datele seismice şi climatice;

d) studii de teren:

(i) studiu geotehnic pentru soluţia de consolidare a infrastructurii conform reglementărilor tehnice în vigoare;

(ii) studii de specialitate necesare, precum studii topografice, geologice, de stabilitate ale terenului, hidrologice, hidrogeotehnice, după caz;

e) situaţia utilităţilor tehnico-edilitare existente;

f) analiza vulnerabilităţilor cauzate de factori de risc, antropici şi naturali, inclusiv de schimbări climatice ce pot afecta investiţia;

g) informaţii privind posibile interferenţe cu monumente istorice/de arhitectură sau situri arheologice pe amplasament sau în zona imediat învecinată; existenţa condiţionărilor specifice în cazul existenţei unor zone protejate.

3.2. Regimul juridic:

a) natura proprietăţii sau titlul asupra construcţiei existente, inclusiv servituţi, drept de preempţiune;

b) destinaţia construcţiei existente;

c) includerea construcţiei existente în listele monumentelor istorice, situri arheologice, arii naturale protejate, precum şi zonele de protecţie ale acestora şi în zone construite protejate, după caz;

d) informaţii/obligaţii/constrângeri extrase din documentaţiile de urbanism, după caz.

3.3. Caracteristici tehnice şi parametri specifici:

a) categoria şi clasa de importanţă;

b) cod în Lista monumentelor istorice, după caz;

c) an/ani/perioade de construire pentru fiecare corp de construcţie;

d) suprafaţa construită;

e) suprafaţa construită desfăşurată;

f) valoarea de inventar a construcţiei;

g) alţi parametri, în funcţie de specificul şi natura construcţiei existente.

3.4. Analiza stării construcţiei, pe baza concluziilor expertizei tehnice şi/sau ale auditului energetic, precum şi ale studiului arhitecturalo-istoric în cazul imobilelor care beneficiază de regimul de protecţie de monument istoric şi al imobilelor aflate în zonele de protecţie ale monumentelor istorice sau în zone construite protejate. Se vor evidenţia degradările, precum şi cauzele principale ale acestora, de exemplu: degradări produse de cutremure, acţiuni climatice, tehnologice, tasări diferenţiate, cele rezultate din lipsa de întreţinere a construcţiei, concepţia structurală iniţială greşită sau alte cauze identificate prin expertiza tehnică.

3.5. Starea tehnică, inclusiv sistemul structural şi analiza diagnostic, din punctul de vedere al asigurării cerinţelor fundamentale aplicabile, potrivit legii.

3.6. Actul doveditor al forţei majore, după caz.

4. Concluziile expertizei tehnice şi, după caz, ale auditului energetic, concluziile studiilor de diagnosticare2):

2) Studiile de diagnosticare pot fi: studii de identificare a alcătuirilor constructive ce utilizează substanţe nocive, studii specifice pentru monumente istorice, pentru monumente de for public, situri arheologice, analiza compatibilităţii conformării spaţiale a clădirii existente cu normele specifice funcţiunii şi a măsurii în care aceasta răspunde cerinţelor de calitate, studiu peisagistic sau studii, stabilite prin tema de proiectare.

a) clasa de risc seismic;

b) prezentarea a minimum două soluţii de intervenţie;

c) soluţiile tehnice şi măsurile propuse de către expertul tehnic şi, după caz, auditorul energetic spre a fi dezvoltate în cadrul documentaţiei de avizare a lucrărilor de intervenţii;

d) recomandarea intervenţiilor necesare pentru asigurarea funcţionării conform cerinţelor şi conform exigenţelor de calitate.

5. Identificarea scenariilor/opţiunilor tehnico-economice (minimum două) şi analiza detaliată a acestora

5.1. Soluţia tehnică, din punct de vedere tehnologic, constructiv, tehnic, funcţional-arhitectural şi economic, cuprinzând:

a) descrierea principalelor lucrări de intervenţie pentru:

- consolidarea elementelor, subansamblurilor sau a ansamblului structural;

- protejarea, repararea elementelor nestructurale şi/sau restaurarea elementelor arhitecturale şi a componentelor artistice, după caz;

- intervenţii de protejare/conservare a elementelor naturale şi antropice existente valoroase, după caz;

- demolarea parţială a unor elemente structurale/nestructurale, cu/fără modificarea configuraţiei şi/sau a funcţiunii existente a construcţiei;

- introducerea unor elemente structurale/nestructurale suplimentare;

- introducerea de dispozitive antiseismice pentru reducerea răspunsului seismic al construcţiei existente;

b) descrierea, după caz, şi a altor categorii de lucrări incluse în soluţia tehnică de intervenţie propusă, respectiv hidroizolaţii, termoizolaţii, repararea/înlocuirea instalaţiilor/echipamentelor aferente construcţiei, demontări/montări, debranşări/branşări, finisaje la interior/exterior, după caz, îmbunătăţirea terenului de fundare, precum şi lucrări strict necesare pentru asigurarea funcţionalităţii construcţiei reabilitate;

c) analiza vulnerabilităţilor cauzate de factori de risc, antropici şi naturali, inclusiv de schimbări climatice ce pot afecta investiţia;

d) informaţii privind posibile interferenţe cu monumente istorice/de arhitectură sau situri arheologice pe amplasament sau în zona imediat învecinată; existenţa condiţionărilor specifice în cazul existenţei unor zone protejate;

e) caracteristicile tehnice şi parametrii specifici investiţiei rezultate în urma realizării lucrărilor de intervenţie.

5.2. Necesarul de utilităţi rezultate, inclusiv estimări privind depăşirea consumurilor iniţiale de utilităţi şi modul de asigurare a consumurilor suplimentare

5.3. Durata de realizare şi etapele principale corelate cu datele prevăzute în graficul orientativ de realizare a investiţiei, detaliat pe etape principale.
5.4. Costurile estimative ale investiţiei:

- costurile estimate pentru realizarea investiţiei, cu luarea în considerare a costurilor unor investiţii similare;

- costurile estimative de operare pe durata normată de viaţă/amortizare a investiţiei.

5.5. Sustenabilitatea realizării investiţiei:

a) impactul social şi cultural;

b) estimări privind forţa de muncă ocupată prin realizarea investiţiei: în faza de realizare, în faza de operare;

c) impactul asupra factorilor de mediu, inclusiv impactul asupra biodiversităţii şi a siturilor protejate, după caz.

5.6. Analiza financiară şi economică aferentă realizării lucrărilor de intervenţie:

a) prezentarea cadrului de analiză, inclusiv specificarea perioadei de referinţă şi prezentarea scenariului de referinţă;

b) analiza cererii de bunuri şi servicii care justifică necesitatea şi dimensionarea investiţiei, inclusiv prognoze pe termen mediu şi lung;

c) analiza financiară; sustenabilitatea financiară;

d) analiza economică; analiza cost-eficacitate;

e) analiza de riscuri, măsuri de prevenire/diminuare a riscurilor.

6. Scenariul/Opţiunea tehnico-economic(ă) optim(ă), recomandat(ă)

6.1. Comparaţia scenariilor/opţiunilor propus(e), din punct de vedere tehnic, economic, financiar, al sustenabilităţii şi riscurilor

6.2. Selectarea şi justificarea scenariului/opţiunii optim(e), recomandat(e)

6.3. Principalii indicatori tehnico-economici aferenţi investiţiei:

a) indicatori maximali, respectiv valoarea totală a obiectivului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;

b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;

c) indicatori financiari, socioeconomici, de impact, de rezultat/operare, stabiliţi în funcţie de specificul şi ţinta fiecărui obiectiv de investiţii;

d) durata estimată de execuţie a obiectivului de investiţii, exprimată în luni.

6.4. Prezentarea modului în care se asigură conformarea cu reglementările specifice funcţiunii preconizate din punctul de vedere al asigurării tuturor cerinţelor fundamentale aplicabile construcţiei, conform gradului de detaliere al propunerilor tehnice

6.5. Nominalizarea surselor de finanţare a investiţiei publice, ca urmare a analizei financiare şi economice: fonduri proprii, credite bancare, alocaţii de la bugetul de stat/bugetul local, credite externe garantate sau contractate de stat, fonduri externe nerambursabile, alte surse legal constituite

7. Urbanism, acorduri şi avize conforme

7.1. Certificatul de urbanism emis în vederea obţinerii autorizaţiei de construire

7.2. Studiu topografic, vizat de către Oficiul de Cadastru şi Publicitate Imobiliară

7.3. Extras de carte funciară, cu excepţia cazurilor speciale, expres prevăzute de lege

7.4. Avize privind asigurarea utilităţilor, în cazul suplimentării capacităţii existente

7.5. Actul administrativ al autorităţii competente pentru protecţia mediului, măsuri de diminuare a impactului, măsuri de compensare, modalitatea de integrare a prevederilor acordului de mediu, de principiu, în documentaţia tehnico-economică

7.6. Avize, acorduri şi studii specifice, după caz, care pot condiţiona soluţiile tehnice, precum:

a) studiu privind posibilitatea utilizării unor sisteme alternative de eficienţă ridicată pentru creşterea performanţei energetice;

b) studiu de trafic şi studiu de circulaţie, după caz;

c) raport de diagnostic arheologic, în cazul intervenţiilor în situri arheologice;

d) studiu istoric, în cazul monumentelor istorice;

e) studii de specialitate necesare în funcţie de specificul investiţie

B. PIESE DESENATE

În funcţie de categoria şi clasa de importanţă a obiectivului de investiţii, piesele desenate se vor prezenta la scări relevante în raport cu caracteristicile acestuia, cuprinzând:

1. Construcţia existentă:

a) plan de amplasare în zonă;

b) plan de situaţie;

c) releveu de arhitectură şi, după caz, structura şi instalaţii - planuri, secţiuni, faţade, cotate;

d) planşe specifice de analiză şi sinteză, în cazul intervenţiilor pe monumente istorice şi în zonele de protecţie aferente.
2. Scenariul/Opţiunea tehnico-economic(ă) optim(ă), recomandat(ă):

a) plan de amplasare în zonă;

b) plan de situaţie;

c) planuri generale, faţade şi secţiuni caracteristice de arhitectură, cotate, scheme de principiu pentru rezistenţă şi instalaţii, volumetrii, scheme funcţionale, izometrice sau planuri specifice, după caz;

d) planuri generale, profile longitudinale şi transversale caracteristice, cotate, planuri specifice, după caz.

Documentatia de avizare a lucrarilor de interventii  va avea prevăzută, ca pagină de capăt, pagina de semnături, prin care elaboratorul acestuia îşi însuşeşte şi asumă datele şi soluţiile propuse, şi care va conţine cel puţin următoarele date: nr. . ./dată contract, numele şi prenumele în clar ale proiectanţilor pe specialităţi, ale persoanei responsabile de proiect - şef de proiect/director de proiect, inclusiv semnăturile acestora şi ştampila.

Documentatia tehnica privind D.A.L.I se va elabora in limba romana si se vor preda beneficiarului in termen de 30 de zile calendaristice de la data semnarii contractului intre parti.

Documentatiile tehnice privind documentatia de avizare a lucrarilor de interventii (D.A.L.I.) si a  studiilor de teren  se vor preda beneficiarului in 3 exemplare originale pe hartie si 1 exemplar pe suport electronic (CD/DVD) – format PDF si format editabil.

